Θεόδωρος Δεσύλλας

Ο Θεόδωρος Δεσύλλας (28 Φεβρουαρίου 1891 - 8 Οκτωβρίου 1968) ήταν Έλληνας βιομήχανος, ο οποίος διετέλεσε βουλευτής και υπουργός.

 Σταδιοδρομία 
Γεννήθηκε στην Κέρκυρα, γιος του βιομηχάνου Αλέξανδρου Δεσύλλα. Ο πατέρας του ήταν ιδρυτής (1871) του παλαιότερου εργοστασίου κάνναβης στην Ελλάδα. Μετά το θάνατο του Αλέξανδρου, τη διεύθυνση του εργοστασίου ανέλαβε ο Θεόδωρος, ο οποίος επέκτεινε την επιχείρηση, ιδρύοντας και δεύτερο εργοστάσιο στον Πειραιά.Canavaccio, κείμενα περί της ηδονιστικής δρόγης , εκδόσεις Heteron, Αθήνα 2008. Σπούδασε στη Σχολή Λανσί της Γενεύης, στην Ανωτάτη Εμπορική Ακαδημία της Γαλλίας και νομικά στο Πανεπιστήμιο των Αθηνών. Πολέμησε στους Βαλκανικούς Πολέμους και από το 1921 ως το 1924 ήταν πρόεδρος της επιτροπής του Υπουργείου Στρατιωτικών στην Ιταλία.

Εξελέγη για πρώτη φορά βουλευτής το ελληνικές βουλευτικές εκλογές 1932 και επανεξελέγη το 1933, το 1935 με το Λαϊκόν Κόμμα και το 1936 με τη Γενική Λαϊκή Ριζοσπαστική Ένωση.Μητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977 (σελ. 25, αρ. 94). Στις εκλογές του 1946 εξελέγη ξανά με την Ηνωμένη Παράταξη Εθνικοφρόνων (Λαϊκόν Κόμμα) με 6.641 ψήφους.Εφημερίδα Εμπρός , 31-3-1946 (ΕΚΛΟΓΕΣ 1946 – ΟΙ 1.538 ΠΟΛΙΤΕΥΤΕΣ), ανάκτηση 30-6-2015. Τέλος, επανεξελέγη βουλευτής με το Λαϊκό Κόμμα το 1950, με το Κόμμα Φιλελευθέρων το 1958 και με την Ένωση Κέντρου τα έτη 1961, 1963 και 1964.Μητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977 (σελ. 62, αρ. 261).

Χρημάτισε υπουργός Κοινωνικής Προνοίας στην κυβέρνηση Σοφούλη από τις 19 Σεπτεμβρίου 1947 ως τις 18 Νοεμβρίου 1948. Επίσης, στην κυβέρνηση του Σοφοκλή Βενιζέλου ήταν υπουργός άνευ Χαρτοφυλακίου ασκών καθήκοντα υφυπουργού Ναυτικών από τις 13 Σεπτεμβρίου 1950 ως τις 3 Νοεμβρίου 1950.

Μεταξύ άλλων, διετέλεσε πρόεδρος του Εμπορικού Συλλόγου Κέρκυρας και σύμβουλος σε τράπεζες.

Πέθανε το 1968 και κηδεύτηκε δημοσία δαπάνη στις 9 Οκτωβρίου."Απεβίωσεν ο τέως υπουργός Θ. Δεσύλλας", Μακεδονία, φύλλο 10-10-1968,  σελ. 3 Ήταν παντρεμένος με την Αναστασία Βλυσμά.Ελληνικόν who's who, Εκδοτικός Οργανισμός Ελληνικών who's who 1962, σελ. 129

 Παραπομπές 

Κατηγορία:Έλληνες βιομήχανοι
Κατηγορία:Βουλευτές Κέρκυρας
Κατηγορία:Βουλευτές εκλεγμένοι με το Λαϊκό Κόμμα
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Βουλευτές εκλεγμένοι με την Ένωση Κέντρου
Κατηγορία:Έλληνες υπουργοί Κοινωνικής Πρόνοιας
Κατηγορία:Έλληνες υπουργοί Άνευ Χαρτοφυλακίου
Κατηγορία:Έλληνες υφυπουργοί Ναυτικών